


													1/1
	
	
Sestaoko Udala
Ayuntamiento de Sestao
(BIZKAIA)




Sestaoko Udala
2025eko ekitaldian Emakume eta Gizonen arteko Berdintasunaren arloan jarduerak garatze aldera dirulaguntzak emateko Sestaoko Udalak eginiko deialdiaren laburpena.
Sestaoko Udaleko Gizarte Ekintza eta Berdintasuneko zinegotzi ordezkariak, 2025eko maiatzaren 29ko Dekretuaren bidez, Sestaoko Udalak 2025eko ekitaldian emakumeen eta gizonen arteko berdintasunaren arloan jarduerak garatzeko dirulaguntzak emateko deialdi publikoa eta oinarri arautzaileak onartu ditu.
Oinarri horietan xedatutakoarekin bat etorriz, eskabideak aurkezteko hogeita hamar (30) egun baliodun daude, Dirulaguntzen Datu-base Nazionalaren bidetik dirulaguntzen deialdiaren laburpena Bizkaiko Aldizkari Ofizialean argitaratu eta biharamunetik zenbatzen hasita.
Dirulaguntza hauen oinarri arauemaileak Bizkaiko Aldizkari Ofizialean argitaratuko dira deialdiaren laburpen hau aurkezten den egun berean, eta Dirulaguntzen Datu-base Nazionalean nahiz Sestaoko Udaleko webgunean (www.sestao.eus;) kontsultatu ahalko dira, dirulaguntzen deialdiari buruzko laburpen hau Bizkaiko Aldizkari Ofizialean argitaratzen den egunetik.

Lehenengoa.- Xedea.
Dirulaguntzen deialdi honen helburua eta xedea dira emakumeen eta gizonen arteko berdintasuna lortze aldera Sestaoko Udalaren esku-hartzea osatu eta/edo ordezkatzen duten programak eta jarduerak sustatu eta garatzea.
Programak edo jarduerak irabazi-asmorik gabe egin beharko dira 2025. urtean zehar eta Sestaoko udal-mugartea izango dute garapen-eremu. 
Dirulaguntza jaso dezaketen programak eta jarduerak deialdia arautzeko erabili den bigarren oinarrian daude, eta, gainera, deialdiaren hirugarren oinarrian xedatutako eskakizunak bete beharko dituzte.
Bigarrena.- Erakunde onuradunak.
Dirulaguntza hauen onuradun izan daiteke edozein pertsona fisiko edo juridiko, publiko edo pribatu, irabazi-asmorik ez badu eta deialdi honetan azaldutako jarduerak edo proiektuak egiten baditu. Horretaz gain, deialdiaren bosgarren oinarrian xedatutako eskakizunak bete beharko ditu.
Hirugarrena.- Kreditua.
Deialdi honen xede diren programak eta jarduerak garatzeko diru-laguntzak 2025erako luzatutako Udal Aurrekontuko 2312.48105 kontu-sailaren kargura emango dira (Emakume Arloko jardueretarako diru-laguntzak). Partida horren esleipenak hamalau mila bederatziehun eta hirurogeita hamar euroko (14.970euro) kreditua du.
Laugarrena.- Eskabideak aurkezteko epea.
Hogeita hamar (30) egun natural egongo dira eskaerak aurkezteko, deialdiaren laburpena Bizkaiko Aldizkari Ofizialean argitaratu eta biharamunetik zenbatzen hasita.
Bosgarrena.- Eskabideak aurkezteko tokia.
Eskabideak, eskatutako dokumentazioarekin batera, honela aurkeztuko dira:
-Pertsona juridikoek, ordezkari dituzten pertsona fisikoen bidez (ordezkaritza egiaztatuta egongo da Sestaoko Udaleko Ahalordeen Erregistro Elektronikoan), dirulaguntzaren eskabideak eta dokumentazioa Sestaoko Udaleko Erregistro Elektronikoan aurkeztuko dituzte.
-Pertsona fisikoek dirulaguntzaren eskabideak eta dokumentazioa aurkez ditzakete, bai Sestaoko Udaleko Erregistro Elektronikoan, bai Sestaoko Udaleko Erregistro Orokorrean. Azkeneko erregistroan aurkezten badituzte, udaletxeko eraikinera (Sestaoko Aizpuru kaleko 1. zk.) joan beharko dira astelehenetik ostiralera, 09:00etatik 14:00etara, Administrazio Publikoen Administrazio Prozedura Erkideari buruzko urriaren 1eko 39/2015 Legeak 16.4 artikuluan aurrez ikusitako aurkezpen-bitartekoak gorabehera.

Sestaon, sinadura digitalaren datan.
Gizarte Ekintza eta Berdintasun Arloko Zinegotzi Ordezkaria, 
Sin: Josune Serapio Gelado

